ai4bharat/Pralekha huggingface dataset:
ٹیکسٹائلز کی وزارت
لازمی پیکیجنگ کے اصولوں میں غذائی اجناس کے% 100 ریزرویشن اور% 20 چینی کو لازمی طور پر جُوٹ کے تھیلوں میں پیک کرنے کے لیے التزام فراہم کرتا ہے
جےپی ایم ایکٹ، 1987 کے تحت جوٹ کےلئے سال 2021-22 میں جوٹ پیکجنگ میٹریل کے لیے ریزرویشن کا معیار
جوٹ سیکٹر میں 3.7 لاکھ کارکنوں اور 40 لاکھ کسانوں کو براہ راست روزگار فراہم کرتا ہے
اس فیصلے سے ہندوستان میں خام جوٹ اور جوٹ پیکیجنگ میٹریل کی گھریلو پیداوار میں دلچسپی بڑھے گی، اس طرح ہندوستان خود کفیل ہوگا
حکومت ہر سال 8,000 کروڑ روپے کے جوٹ کے تھیلے خریدتی ہے،جس سےجوٹ کے کاشتکاروں اور مزدوروں کی پیداوار کے لیے مارکیٹ کی ضمانت کو یقینی بنایا جاتا ہے
نئی دہلی ،10 نومبر،2021
عزت مآب وزیر اعظم جناب نریندر مودی کی قیادت والی حکومت نے جوٹ سال 2021-22  کے لیے پیکنگ میں جوٹ کے لازمی استعمال کے لیے ریزرویشن کے اصولوں کو منظوری دے دی ہے۔ جوٹ سال 2021-22 کے لیے منظور شدہ لازمی پیکجنگ کے اصولوں میں%100 غذائی اجناس اور%20 چینی کو لازمی طور پر جوٹ کے تھیلوں میں پیک کرنے کے لیے فراہم کیا گیا ہے۔
جوٹ کی صنعت ہندوستان کی قومی معیشت میں بالعموم اور مشرقی خطہ بالخصوص مغربی بنگال، بہار، اڈیشہ، آسام، تریپورہ، میگھالیہ، آندھرا پردیش اور تلنگانہ میں ایک اہم مقام رکھتی ہے۔ خاص طور پر مغربی بنگال میں،یہ مشرقی خطے کی بڑی صنعتوں میں سے ایک ہے ۔
جوٹ پیکیجنگ میٹریل ایکٹ  کے تحت ریزرویشن کے اصول جوٹ سیکٹر میں 3.7 لاکھ کارکنوں اور 40 لاکھ کسانوں کو براہ راست روزگار فراہم کرتے ہیں۔ جے پی ایم ایکٹ، 1987 جوٹ کے کسانوں، مزدوروں اور جوٹ کے سامان کی پیداوار میں مصروف افراد کے مفادات کا تحفظ کرتا ہے۔ جوٹ کی بوری اور تھیلے جوٹ انڈسٹری کی کل پیداوار کا%75 بنتے ہیں، جن میں سے%90 فوڈ کارپوریشن آف انڈیا  اور اسٹیٹ پروکیورمنٹ ایجنسیوں  کو فراہم کیا جاتا ہے اور باقی براہ راست برآمدات /فروخت ہو جاتا ہے۔
حکومت اناج کی پیکنگ کے لیے ہر سال 8,000 کروڑ روپے کے جوٹ کے تھیلے خریدتی ہے ، اس سے جوٹ کے کسانوں اور مزدوروں کی پیداوار کے لیے ایک ضمانتی منڈی کو یقینی بنایاجاتا ہے۔ جوٹ کی بوریوں کے تھیلوں کی اوسط پیداوار تقریباً 30 لاکھ گانٹھیں  ہے اور حکومت جوٹ کے کسانوں، مزدوروں اور جوٹ سے وابستہ افراد کے مفادات کے تحفظ کے لیے جوٹ کی بوریوں کی پیداوار کو مکمل طور پر فروغ دینے کے لیے پرعزم ہے۔
موجودہ تجویز میں ریزرویشن کے اصول ہندوستان میں خام جوٹ اور جوٹ پیکیجنگ مواد کی گھریلو پیداوار کے مفاد کو آگے بڑھائیں گے، اس طرح ہندوستان کو آتم نربھر بھارت کے مطابق خود کفیل بنائیں گے۔ جوٹ کی پیکیجنگ میٹریل میں پیکنگ کے لیے ریزرویشن ملک میں پیدا ہونے والے کچے جوٹ کا تقریباً %66.57  استعمال کیا جاتا ہے۔ اس سے ماحول کی حفاظت میں مدد ملے گی کیونکہ جوٹ ایک قدرتی، بایوڈیگریڈیبل، قابل تجدید اور دوبارہ قابل استعمال ریشہ ہے اور اس لیے پائیداری کے تمام معیارات پر پورا اترتا ہے۔
<><><><><>
ش ح-ا م-ج
U.No. : 12716
(Visitor Counter : 135
وزارت خزانہ
بین الاقوامی صرافہ ایکسچینج کی آزمائشی شروعات – صرافہ درآمدات کا باب داخلہ
نئی دہلی، 18 اگست ،2021 / مالی خدمات کے مرکزوں کی بین الاقوامی اتھارٹی ، کے چیئر پرسن جناب انجیتی سری نواسن نے آج یہاں آزمائشی طور پر شروعات کی۔ بین الاقوامی صرافہ ایکسچینج یکم اکتوبر ، 2021 سے کام کرنا شروع کر دے گا جو آئی ایف ایس سی اے کا یوم تاسیس ہے۔
خزانے اور کارپوریٹ امور کی مرکزی وزیر محترمہ نرملا سیتا رمن نے 21-2020 کے مرکزی بجٹ میں مالی خدمات کے مرکزوں کی بین الاقوامی اتھارٹی  کے ضابطوں 2020 کا اطلاع نامہ جاری کیا تھا۔ یہ اطلاع نامہ 11 دسمبر 2020 کو جاری کیا گیا تھا جس میں صرافہ ایکسچینج، منظوری دینے والے کارپوریشن ، ڈیپازیٹری اور والٹس شامل ہیں۔
بین الاقوامی صرافہ ایکسچینج بھارت میں صرافہ درآمدات کے لیے باب داخلہ ہوگا جس میں گھریلو صرفے کے لیے سبھی صرافہ درآمدات کو ایکسچینج کے ذریعے منظم کیا جائے گا۔ امید ہے کہ ایکسچینج کے اس معاشی نظام سے صرافہ تجارت کے لیے سبھی مارکیٹ شراکت دار ایک شفاف پلیٹ فارم پر یکجا ہوں گے اور اس پلیٹ فارم سے بہتر سے بہتر قیمت معلوم کرنے کا نظام سونے کی کوالٹی کی یقین دہانی ہوگی ۔ مالی مارکیٹوں کے دیگر حصوں کے ساتھ اور زیادہ مربوط کیا جا سکے گا اور بھارت کی پوزیشن کو دنیا میں ایک غلبے والے تجارتی مرکز کے طور پر قائم کرنے میں مدد ملے گی۔
سی ڈی ایس ایل – آئی ایف ایس سی کو، جو ایک غیرملکی ڈیپازیٹری ہے صرافہ ایکسچینج کے لیے صرافہ ڈیپازیٹری کے طور پر نامزد کیا گیا ہے ۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –8922
(Visitor Counter : 169
وزارت خزانہ
آتم نربھر بھارت پیکج اور پردھان منتری غریب کلیان پیکج کے تحت ریاستوں کے لئے مختص کردہ فنڈ ز
نئی دہلی،15؍اگست، حکومت نے آتم نربھر بھارت پیکج  کے ذریعے ایم جی نریگا اسکیم کے تحت 40000 کروڑ روپے کی رقم مختص کرنے کی گنجائش وضع کی ہے اور مالی برس سن 21-2020 کے لئےایم جی نریگا کے تحت 61 ہزار 500 کروڑ روپے اضافی رقم مختص کئی گئی ہے، جس کا مقصد ضرورت مند ورکروں کو روز گار فراہم کرانا ہے۔ یہ بات آج راجیہ سبھا میں مالیہ اور کارپوریٹ امور کے مرکزی وزیر مملکت جناب انوراگ سنگھ ٹھاکر نے ایک سوال کے تحریری جواب میں بتائی۔
پردھان منتری غریب کلیان پیکج  کے تحت سرکار نے اُن تمام کمپنیوں کے ایسے ملازمین کے پرویڈنٹ فنڈ  کے تحت 12 فیصد آجر کا حصہ اور 12 فیصد ملازم کے حصے کی ادائیگی کی ہے، جو کہ مارچ سے مئی 2020 تک کے لئے تین مہینوں کی اجرت کے لئے مجموعی طور پر 24 فیصد ہے اور ان کمپنیوں میں اس طرح کے 90 فیصد تک 100 ایسے ملازمین ہیں جو 15 ہزار روپے ماہانہ اجرت سے کم تنخواہ حاصل کررہے ہیں۔اس پیکج کوآتم نربھربھارت پیکج کے تحت مزید تین اجرتی مہینوں کے لئے توسیع دے دی گئی تھی، یعنی جون سے اگست 2020 کے اجرتی مہینے۔
وزیر موصوف نے مزید کہا کہ اس کے علاوہ ،قومی دیہی ذریعہ معاش کے مشن  کے تحت ذاتی روزگار والے گروپوں کے لئے فنڈس بھی فراہم کئے جارہے ہیں۔
۔۔۔۔۔۔۔۔۔۔۔۔۔۔۔۔۔۔


U-5453
(Visitor Counter : 56
پیٹرولیم اور قدرتی گیس کی وزارت
ہندوستان پیٹرولیم کارپوریشن لمیٹیڈ اپنی پہلی ہیپی شاپ کے شروع کرنے کے ساتھ خردہ بازار میں داخل ہوا
ہندوستان پٹرولیم کارپوریشن لمیٹڈ نے بدھ کو قومی راجدھانی میں اپنے برانڈڈ اسٹور "ہیپی شاپ" کا آغاز کیا۔ اس اسٹور کا افتتاح آج ایچ پی سی ایل کے چیئرمین اور منیجنگ ڈائریکٹر، جناب پشپ کمار جوشی نے متھرا روڈ پر واقع سروس سرکل آوٹ لیٹ میں کیا۔ اس موقع پر خردہ کے ای ڈی جناب سندیپ مہیشوری اور دیگر سینئر افسران کے علاوہ علاقے کے شہری موجودتھے۔ مسلسل بنیادوں پر گاہک کے تجربے کو بڑھانے کی کوشش میں، ایچ پی سی ایل اپنے پسندیدہ گاہکوں کو پیش کی جانے والی گلدستے کی خدمات کو توسیع دے رہا ہے۔ "ہیپی شاپ" اس سلسلے میں اس کی تازہ ترین پیشکش ہے، جو بڑے پیمانے پر غیر ایندھن کی خردہ فروشی کی طرف اشارہ کرتی ہے۔ یہاں، ایچ پی سی ایل نے "ہارمونائزڈ ریٹیل" اپروچ کو اپنایا ہے جس میں آن لائن اور فزیکل اسٹورز کا امتزاج ہوگا تاکہ اس کے پسندیدہ گاہکوں کو خریداری کا بہترین تجربہ فراہم کیا جاسکے۔
متھرا روڈ پر واقع سروس سرکل اسٹور میں آپ کو اس کی ضرورت ہے، ہمارے پاس ہے" قسم کی پروڈکٹ رینج کا انتخاب مقامی محلوں کے ذوق اور ترجیحات کے مطابق کیا گیا ہے۔ یہ اسٹور گھریلو یوٹیلیٹی پروڈکٹس بشمول خوراک، بیت الخلاء میں استعمال ہونے والے سامان، صحت کی دیکھ بھال کی مصنوعات، بیکری مصنوعات، پنساری کا سامان، سبزیاں اور بہت کچھ ذخیرہ کرے گا جو گاہکوں کے لیے مسابقتی قیمتوں پر دستیاب ہے۔ یہ گاہکوں کو بغیر کسی رکاوٹ کے خریداری کا تجربہ دینے کے لیے جدید ڈیجیٹل ٹیکنالوجی سے بھی لیس ہے۔ فزیکل سٹور کے تجربے کے ساتھ ساتھ اس میں گھر تک مال کی ڈیلیوری ماڈل کے ساتھ آن لائن شاپنگ کامتبادل بھی ہے۔ صارفین ایچ پی سی ایل کی " ایچ پی پے ایپ" پر پروڈکٹس کو تلاش اور اس کی خریداری کر سکیں گے اور سامان ان کے گھروں تک پہنچا سکیں گے۔ یہ خدمات ساتوں دن 24 گھنٹے دستیاب ہوں گی۔
دہلی "ہیپی شاپ" کا افتتاح کرتے ہوئے، جناب پشپ کمار جوشی نے کہا، "اسٹور گاہکوں کے تجربے میں ایک اہم فرق لانے کی کوشش کرے گا اور 'خوشی سے سامان کی فراہمی' کرنے کے ہمارے نصب العین پر پورا اترے گا۔ ہمارے ریٹیل وینچر کے لیے صارفین کا ردعمل بہت حوصلہ افزا رہا ہے۔ ایچ پی سی ایل ملک میں "ہیپی شاپ" نیٹ ورک کو مزید فروغ دینے کے لیے تیار ہے۔ رواں مالی سال میں ایسے 20 اسٹورز قائم کئے جائیں گے۔
کمپنی نے گزشتہ سال کے آخر میں ملٹی چینل ریٹیل اسٹورز کے اپنے چین کو قائم کرنے کا فیصلہ کیا تھا اور اس وقت ممبئی، کولکتہ، چنئی، احمد آباد، بنگلورو اور کوئمبٹور جیسے شہروں میں 10 "ہیپی شاپس" چلائے جارہے ہیں۔ یہ دکانیں انتہائی مسابقتی منظم خردہ سیکٹر میں اپنی جگہ بنا رہی ہیں۔
وزیراعظم کا دفتر
وزیر اعظم کا راجیوگنی دادی جانکی جی کے انتقال پر اظہار تعزیت
، وزیراعظم جناب نریندرمودی نےبرہما کماری کی صدر راجیوگنیدادی جانکی جی کےانتقال پراظہارتعزیت کیا ہے۔
وزیر اعظم نے کہا ’’برہماکماری کی سربراہراجیوگنیدادی جانکیجی نے پوری تندہی کےساتھ معاشرے کی خدمت کی۔ انہوں نےدوسروں کی زندگیوں میں مثبت فرق لانےکی کوشش کی۔ خواتین کو بااختیار بنانےکے تئیں ان کی کاوشیں قابل ذکرتھیں۔ میری فکرمندیاں دکھ کی اس گھڑی میں ان کےانگنت پیروکاروں کےساتھ ہیں۔ اومشانتی‘‘۔
وزیراعظم کا دفتر
وزیراعظم نے نیتا جی سبھاش چندر بوس کی جینتی پر سلام عقیدت پیش کیا
وزیراعظم جناب نریندر مودی نے نیتاجی سبھاش چندر بوس کی جینتی پر خراج عقیدت پیش کیا۔
اپنے ایک ٹوئیٹ میں وزیراعظم نے کہا:
"सभी देशवासियों को पराक्रम दिवस की ढेरों शुभकामनाएं।
नेताजी सुभाष चंद्र बोस की 125वीं जयंती पर उन्हें मेरी आदरपूर्ण श्रद्धांजलि।
’’تمام برادران وطن کو پراکرم دیوس پر بہت بہت نیک خواہشات
نیتاجی سبھاش چندر بوس کی 125ویں جینتی پر انہیں میری جانب سے تعظیماً خرج عقیدت
میں نیتاجی سبھاش چندر بوس کو ان کی جینتی پر سلام عقیدت پیش کرتا ہوں۔ ہر ہندوستانی کو قوم کے تئیں ان کے ناقابل فراموش تعاون پر فخر ہے۔‘‘
بھارتی چناؤ کمیشن
الیکشن کمیشن آف انڈیا نے آسام، کیرالہ، پڈوچیری، تمل ناڈو اور مغربی بنگال اسمبلی انتخابات -2021 کے لئے پرامن انتخابات کرانے کے لئے مقرر کئے گئے خصوصی مشاہدین کے ساتھ میٹنگ کی
الیکشن کمیشن آف انڈیا نے آسام، کیرالہ، پڈو چیری، تمل ناڈو اور مغربی بنگال میں ہونے جارہے اسمبلی انتخابات کے لئے مقرر کئے گئے خصوصی مشاہدین کے ساتھ آج ایک مختصر میٹنگ کی۔ یہ میٹنگ نرواچن سدن میں پہلے چیف الیکشن کمشنر جناب سوکمار سین کی یاد میں بنائے گئے سوکمار سین ہال میں منعقد کی گئی۔
نو مقرر خصوصی مشاہدین کا استقبال کرتے ہوئے چیف الیکشن کمشنر جناب سنیل اروڑہ نے پچھلے انتخابات میں انتہائی اہم رول نبھانے اور آزاد، ایماندار، شفاف، غیر جانب دار اور لالچ سے پاک انتخابات کرانے کے آئینی فرمان کو پورا کرنے کے لئے الیکشن آف انڈیا کی مدد کرنے کے لئے خصوصی مشاہدین کی تعریف کی۔ جناب اروڑہ نے زمینی سطح پر کام کر رہی قانون کو نافذ کرنے والی تمام ایجنسیوں کے درمیان بڑے پیمانے پر تال میل پر زور دیا۔ انہوں نے کہا کہ خصوصی مشاہدین کا حفاظتی دستوں کی تعیناتی اور انہیں جلد از جلد الیکشن ڈیوٹی کے لئے بھیجنے میں اضافی رول ہوگا۔
الیکشن کمشنر جناب سشیل چندرا نے تمام حساس بوتھوں کی ویب کاسٹنگ یعنی نشریہ کے تعلق سے کمیشن کے حالیہ آرڈر کی طرف ان کی توجہ مرکوز کی اور انتخابات کو پوری طرح لالچ سے پاک فضا میں اختتام پذیر کرانے پر زور دیا۔ الیکشن کمشنر جناب راجیو کمار نے کہا کہ کمیشن آزاد، غیر جانب دار، شفاف اور محفوظ طریقے سے انتخابات کرانے کے سلسلے میں ایماندار اور ماہر سینئر افسران کے جڑنے پر خوشی کا اظہار کرتا ہے۔
پچھلے انتخابات کے دوران کام کرچکے خصوصی مشاہدین نے اپنے گزشتہ تجربات کی بنیاد پر مسائل اور چنوتیوں کے بارے میں کمیشن کو با خبر کیا۔
انتخابات والی ریاستوں آسام، کیرالہ، تمل ناڈو اور مغربی بنگال اور مرکز کے زیر انتظام علاقہ پڈو چیری میں درج ذیل افسران کو اسپیشل جنرل، پولیس اور اخراجات کے مشاہدین کے طور پر مقرر کیا گیا ہے۔ جناب سدرشنم شرینواسن، آئی اے ایس  ؛ جناب اشوک کمار، آئی پی ایس   اور محترمہ نینانگم، آئی آر ایس   آسام ریاست کے لئے مشاہدین ہوں گے۔ جناب اجے نائک، آئی اے ایس   ، جناب وویک دوبے، آئی پی ایس  ، جناب بی مرلی کمار ، آئی آر ایس   مغربی بنگال کے لئے مشاہدین ہوں گے۔ جناب دیپک مشرا ، آئی پی ایس   ، جناب پشپندر سنگھ پنیہ، آئی آر ایس   کو کیرالہ کے لئے مشاہدین کے طور پر مقرر کیا گیا ہے۔ آلوک چترویدی، آئی اے ایس   کو تمل ناڈو اور جناب منجیت سنگھ، آئی اے ایس   کو پڈو چیری یوٹی کے لئے ، وہیں دھرمیندر کمار ، آئی پی ایس   ، محترمہ مدھو مہاجن، آئی آر ایس   اور جناب بی آر بالاکرشنن، آئی آر ایس   تمل ناڈو اور پڈو چیری دونوں کے لئے مشاہد ہوں گے۔ تمام خصوصی مشاہدین کا اپنی ملازمت کے دوران بے داغ اور شاندار کام کا ریکارڈ رہا ہے۔
خصوصی مشاہدین اپنی تقرری والی ریاستوں ؍ مرکز کے زیر انتظام علاقوں میں جائیں گے اور ریاستی اور ضلعی سطح کے افسروں کے ذریعے کی جارہی انتخابی تیاریوں کا جائزہ لیں گے اور نگرانی کریں گے۔ وہ علاقے میں تعینات کئے گئے عام، پولیس اور اخراجات کے مشاہدین کے ساتھ مسلسل میٹنگیں بھی کریں گے۔
۔۔۔۔۔۔۔۔۔۔۔۔۔۔

U.NO. 2178
(Visitor Counter : 129
کیمیکلز اور فرٹیلائزر کی وزارت
سستی قیمتوں پر ادویات دستیاب کرانے کے لیے حکومت 25000 جن اوشدھی کیندر کھولے گی
جن اوشدھی کیندروں نے 20،000 کروڑ روپے کی بچت کرکے ملک کے متوسط طبقے کو نئی طاقت دی ہے
جن اوشدھی کیندروں کی تعداد بڑھا کر 25000 کرنے کا ہدف ہے
وزیر اعظم جناب نریندر مودی نے لال قلعہ پر یوم آزادی کی تقریر کے دوران کہا کہ حکومت کا ’جن اوشدھی کیندروں‘ کی تعداد 10,000 سے بڑھا کر 25,000 کرنے کا منصوبہ ہے۔
انہوں نے کہا کہ جن اوشدھی کیندروں نے خاص طور پر متوسط طبقے کے لوگوں کو ایک نئی طاقت دی ہے۔ اگر کسی میں ذیابیطس کی تشخیص ہو جائے تو ماہانہ 3000 روپے کا بل جمع ہو جاتا ہے۔
جن اوشدھی کیندروں کے ذریعے، جن دواؤں کی قیمت 100 روپے ہے، ہم اسے 10 سے 15 روپے میں دے رہے ہیں،“ انہوں نے کہا۔
حکومت روایتی ہنر رکھنے والوں کے لیے اگلے مہینے میں 13,000 سے 15,000 کروڑ روپے کی رقم مختص کرنے کے ساتھ وشو کرما اسکیم شروع کرے گی۔ انہوں نے کہا کہ حکومت ’جن اوشدھی کیندر‘ کی تعداد کو 10,000 سے بڑھا کر 25,000 کرنے کے لیے کام کر رہی ہے۔
صحت اور خاندانی بہبود کی وزارت
صحت کی مرکزی وزارت نے کووڈ-19 کی وبا کو روکنے کے لئے تازہ کلنیکل بندوبست پروٹوکول جاری کیا
نئے اور تازہ پروٹوکول میں درمیانی سے سنگین معاملوں کے علاج کے لئے میتھائل پریڈنسولون کے متبادل کے طور پر ڈیکسا میتھاسون کا استعمال کرنے کی تجویز شامل
صحت اور خاندانی فلاح وبہبود کی مرکزی وزارت نے کووڈ-19 کے بارے میں مل رہی جانکاری خاص کر اثر کرنے والی دواؤں کے سلسلے میں،تال میل بنائے رکھتے ہوئے آج کووڈ-19 کی وبا کو روکنے کے لئے نیا کلینیکل بندوبست پروٹوکول جاری کیا ہے۔ نئے پروٹوکول میں درمیانی سے سنگین معاملوں کے علاج ومعالجے کے لئے میتھائل پریڈنسولون کے متبادل کے طور پر ڈیکسامیتھاسون کا استعمال کرنے کی تجویز شامل ہے۔ یہ تبدیلی دستیاب تازہ ترین ثبوت اور ماہرین کے مشورے پر غور کئے جانے کے بعد کی گئی ہے۔
ڈیکسا میتھا سون ایک کورٹی کورسٹریوڈ دوا ہے جس کا استعمال اس کے اینٹی انفیلمیٹری اور ایمونو سوپریسینٹ اثرات کے لئے کئی حالات میں کیا جاتا ہے۔ اس دوا کا تجربہ اسپتال میں بھرتی کووڈ-19 کے مریضوں کے ساتھ ریکوری کلنیکل آزمائش میں کیاگیا اور بہت زیادہ نازک بیماری مریضوں کے لئے سود مند پایا گیا اور یہ دوا وینٹی لیٹر پر رکھے گئے مریضوں میں اموات کی شرح کو ایک تہائی تک کم کرنے اور آکسیجن تھیراپی سے علاج کرارہے مریضوں میں اموات کی شرح سے پانچویں حصے تک کم کرنے میں مدد میں کامیابی پائی گئی۔ یہ دوا ضروری دواؤں کی قومی فہرست  اور یہ آسانی سے ہر جگہ دستیاب ہے۔
صحت کی مرکزی سکریٹری محترمہ پریتی سودن نے سبھی ریاستوں اور مرکز کے زیر انتظام علاقوں کو یہ نیا پروٹوکول بھیج دیا ہے، تاکہ وہ اس نئے پروٹوکول اور ڈیکسا میتھا سون دوا کی دستیابی اور استعمال کے لئے ضروری انتظام کرسکیں۔ادارہ جاتی سطح پر بھی اس دوا کے استعمال کے لئے ریاستوں سے کہا گیا ہے۔صحت کی وزارت کی ویب سائٹ پر گائیڈین ڈاکیومنٹ آن لائن دستیاب کرایاگیا ہے۔
https://www.mohfw.gov.in/pdf/ClinicalManagementProtocolforCOVID19dated27062020.pdf
کلینیکل مینجمنٹ پروٹوکول کے لئے آخری اپ ڈیٹ 13 جون 2020 کو کی گئی تھی۔
...............................................................
م ن، ح ا، ع ر
U-3558
(
کامرس اور صنعت کی وزارتہ
مرکزی کابینہ نے خصوصی اقتصادی خطوں کے  بل 2019 کی منظوری دے دی ہے
نئیدہلی13جون ۔مرکزی کابینہ کی میٹنگ نے ، جس کی صدارت اعظم جناب نریندر مودی نے کی ، خصوصی اقتصادی خطوں کے  بل 2019 پیش کئے جانے کی منظوری دی ہے ، جو خصوصی اقتصادی خطوں کے  آرڈی ننس 2019 کی جگہ لے گا۔  یہ بل پارلیمنٹ کے رواں اجلاس میں پیش کیاجائے گا۔
خصوصی اقتصادی خطور کے قانون مجریہ 2005 کی دفعہ -2 کی ذیلی شق  میں ترمیم کے بعد مرکزی حکومت کی طرف سے مشتہر شدہ ایک ٹرسٹ خصوصی اقتصادی خطے کاا یک یونٹ قائم کرنے کے لئے منظوری دے گا۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج ۔رم
U-2414
(Visitor Counter : 42
وزارت دفاع
بھارت – انڈونیشیا کوآرڈنیٹڈ پیٹرول کا 36واں ایڈیشن
نئی دہلی، 30/جولائی2021 ۔ ایک دیسی آفشور پیٹرول ویسل انڈین نیول شپ  سریو، انڈونیشیائی نیول شپ کے آر آئی بنگ ٹومو کے ساتھ 30 سے 31 جولائی 2021 کے دوران کوآرڈنیٹڈ پٹرول  میں حصہ لے رہا ہے۔ بھارت اور انڈونیشیا کے درمیان کورپیٹ کے 36ویں ایڈیشن میں دونوں ملکوں کے میریٹائم پٹرول ایئرکرافٹ بھی حصہ لیں گے۔ کووڈ-19 کی وبا کے پیش نظر یہ مشق ’نان- کانٹیکٹ، ایٹ سی اونلی‘ کی طرز پر انجام دی جارہی ہے، جس سے دونوں دوست بحریاؤں کے درمیان اعلیٰ درجے کے باہمی اعتبار و خوداعتمادی، ہم آہنگی اور باہمی تعاون کی عکاسی ہوتی ہے۔
بھارت اور انڈونیشیا 2002 سے سال میں دو مرتبہ انٹرنیشنل میریٹائم باؤنڈری لائن  سے متصل کوآرڈنیٹڈ پیٹرول کو انجام دے رہے ہیں، جس کا مقصد اڈین اوشین ریجن کے اس اہم حصے کو تجارتی جہازرانی، بین الاقوامی تجارت اور جائز سمندری سرگرمیوں کی انجام دہی کے لئے محفوظ رکھنا ہے۔ کورپیٹ سے دونوں بحریاؤں کے درمیان سمجھ اور انٹروپیریبلٹی میں مدد ملتی ہے اور اِللیگل اَن رپورٹیڈ اَن ریگولیٹڈ  ماہی گیری، ڈرگ ٹریفکنگ، سمندری دہشت گردی، مسلح ڈکیتی اور قذاقی کو روکنے اور دبانے سے متعلق ادارہ جاتی اقدامات کی سہولت فراہم کرتا ہے۔
حکومت ہند کے ساگر  ساگر وژن کے ایک جزو کے طور پر بھارتی بحریہ انڈین اوشین ریجن کے ممالک کے ساتھ سرگرم اشتراک کرتی رہی ہے، تاکہ خطے میں سمندری سلامتی کی صورت حال کو بہتر بنایا جاسکے۔ بھارت اور انڈونیشیا میں روایتی طور پر قریبی اور دوستانہ تعلقات رہے ہیں، جن میں متعدد طرح کی سرگرمیاں اور باہمی تبادلہ خیال شامل ہیں، جو وقت کے ساتھ ساتھ مزید مضبوط ہوتے گئے ہیں۔ دونوں بحریاؤں کے درمیان سمندری مذاکرات تیزی کے ساتھ آگے بڑھتے رہے ہیں جن میں بندرگاہوں کا اکثر و بیشتر ہونے والا دورہ، دو فریقی مشقیں اور ٹریننگ ایکسچینج شامل ہیں۔
آئی این ڈی – آئی این ڈی او کورپیٹ کے 36ویں ایڈیشن کا مقصد دونوں بحریاؤں کے درمیان سمندری تعاون کو مضبوط کرنا اور انڈو پیسیفک حصے میں دوستی کے مضبوط بندھن بنانا ہے۔
ریلوے کی وزارت
بھارتی ریلوے نے اڈیشا میں پیش آئے افسوسناک حادثے میں ہلاک شدگان اور پھنسے ہوئے مسافرین کے کنبہ اراکین/ دوستوں/ رشتے داروں کو سہولت بہم پہنچانے کے لیے ہیلپ لائن نمبر 139 پر خصوصی انتظامات کیے
ریلوے نے سینئر افسران کو چوبیسوں گھنٹے ساتوں دن ہیلپ لائن نمبر 139 پر فون کالس سننے کی ذمہ داری سونپی
ریلوے کے ہیلپ لائن نمبر 139 کا مقصد اس مشکل بھرے وقت میں پریشان مسافرین کی مدد کرنا اور انہیں صحیح و تسلی بخش معلومات فراہم کرانا ہے
بھارتی ریلوے نے اڈیشا میں پیش آئے افسوسناک ریل حادثے میں ہلاک شدگان اور پھنسے ہوئے مسافرین کے کنبہ اراکین/ دوستوں/ رشتے داروں کو سہولت بہم پہنچانے کے لیے ہیلپ لائن نمبر 139 پر خصوصی انتظامات کیے ہیں۔ سینئر افسران کی ایک ٹیم کو 24X7 ایک ہیلپ لائن نمبر پر جواب دینے کی ذمہ داری سونپی گئی ہے اور یہ ٹیم زونل ریلوے اور ریاستی حکومت کے ساتھ تال میل کے قائم کرنے کے بعد، کال کرنے والوں کو تمام تر متعلقہ تفصیلات فراہم کرے گی۔ یہ خدمت بلارکاوٹ جاری رہے گی اور وزارت ریلوے کے ذریعہ اعلان کردہ افزوں معاوضے کی فوری تقسیم کو یقینی بنائے گی۔ ریلوے کی جانب سے موت کی صورت میں 10 لاکھ روپئے؛ شدید زخمی ہونے کی صورت میں 2 لاکھ روپئے اور معمولی چوٹوں کے لیے 50000 روپئے دینے کا اعلان کیا گیا ہے۔
ریلوے کی ہیلپ لائن 139 کا مقصد اس مشکل بھرے وقت میں پریشان مسافرین کی مدد کرنا اور انہیں صحیح و تسلی بخش معلومات فراہم کرانا ہے۔
اب تک، ریلوے نے 285 معاملات  میں بطور معاوضہ 3.22 کروڑ روپئے تقسیم کیے ہیں۔ بھارتی ریلوے 7 مقامات  پر معاوضے کی رقم ادا کر رہی ہے۔
الیکٹرانکس اور اطلاعات تکنالوجی کی وزارت
سارے جہاں سے اچھا ڈیجیٹل انڈیا ہمارا’’: وزیر مملکت راجیو چندر شیکھر
اسٹارٹ اپس اور یونیکورنس ہندوستان کی ڈیجیٹل معیشت کے نئے محرکات ہیں
ڈیجیٹل انڈیا نئے ہندوستان کی تکنیکی دہائی پراپنے اثرات مرتب کر رہا ہے
الیکٹرانکس اورآئی ٹی کے وزیر مملکت جناب راجیو چندر شیکھر نے آج کہا ہے کہ حکومت کے ڈیجیٹل انڈیا اقدام سے ملک کے اقتصادی منظرنامے میں زبردست کایا پلٹ ہوئی ہے، جس میں زیادہ مواقع پیدا ہوئے ہیں اور نوجوانوں نے ہندوستانی ڈیجیٹل معیشت کی کمان سنبھالی ہے۔
‘‘ سارے جہاں سے اچھا ڈیجیٹل انڈیا ہمارا۔ اب دنیا ہندوستان کی صنعتی طاقت کو سمجھنے لگی ہے اور بہت سے ملکوں نے ہماری دیسی یونیکورنس اور اسٹارٹ اپس کے ساتھ اشتراک کے لئے دلچسپی لینی شروع کر دی ہے’’۔ جناب راجیوچندر شیکھر نے مہاتما مندر، گاندھی نگر میں اسٹارٹ اپس کانفرنس کے پلینری اجلاس سے خطاب کرتے ہوئے یہ بات کہی، جہاں کل ڈیجیٹل انڈیا ویک تقریبات کا آغاز ہوا ہے۔
الیکٹرونکس اور آئی ٹی کے وزیر جناب اشونی ویشنو اور کئی دیگر اکابرین اس موقع پر موجود تھے۔
اسٹارٹ اپس اور یونیکورنس کے متعدد بانی یا ساتھی بانی بشمول خواتین بھی ڈائس پر موجود تھے۔
ان میں سے بہت سے صنعت کاروں بشمول غزل الگھ، ، ورون کھیتان ، روہن ورما ، سریناتھ رام کرشنن ، انل شرما ، سونیا سوروپ گھوسکی وغیرہ نے اپنے تجربات بیان کئے کہ ڈیجیٹل انڈیا پروگرام کے لائے گئے ڈیجیٹل اقدامات سے ان لوگوں نے کس طرح فائدہ اٹھایا۔
جناب چندر شیکھر نے اپنے حالیہ دورۂ برطانیہ کا ذکر کرتے ہوئے کہا کہ انہوں نے برطانیہ کے وزیراعظم بورس جانسن اور ان کی کابینہ کے کئی وزراء سے ہندوستان کے 50 اسٹارت اپس اور یونیکورنس کے وفد کے ہمراہ ملاقات کی اور ساجھیداری کے امکانات پر تبادلۂ خیال کیا۔
انہوں نے کہا کہ ہماری قائدانہ صلاحیتوں اور صنعت و کاروبار کی صلاحیتوں سے نئے ہندوستان کی تشریح ہو رہی ہے۔
وزیراعظم جناب نریندر مودی نے پیر کی شام میں ڈیجیٹل انڈیا ویک 2022 کا افتتاح کیا تھا، جس کا موضوع ہے، ’’نئے ہندوستان کی تکنیکی دہائی کا محرک’’۔ گاندھی نگر، گجرات میں یہ افتتاح کیا گیا تھا۔ پروگرام کے دوران انہوں نے ڈیجیٹل انڈیا کے کئی اقدامات اور پروگراموں کا آغاز کیا، جن میں ’’ انڈیا اسٹیک‘‘، انڈیا اسٹیک. گلوبل، مائی اسکیم، سروس ڈسکوری پلیٹ فارم، میری پہچان، نیشنل سنگل سائن آن ، ڈیجیٹل انڈیا بھاشنی، بھاشادان، ڈیجیٹل انڈیا جنیسس شامل ہیں۔ اس کے علاوہ انہوں نے ایک ای-بُک ’’ کیٹلائزنگ نیو انڈیا ٹیک ایڈ‘‘ کی نقاب کشائی کی۔ چپس ٹو اسٹارٹ اپس ، پروگرام کے تحت امداد یافتہ 30 اداروں کے پہلے گروپ کا بھی اعلان کیا گیا۔
جناب مودی ڈیجیٹل میلہ بھی گئے، جہاں ڈیجیٹل پروگراموں اور ابھرتی ہوئی ٹیکنالوجیز سے متعلق دو سو سے زیادہ اسٹال لگائے گئے ہیں۔ پورے ملک سے ڈیجیٹل انڈیا اقدامات کے 1500 سے زیادہ مستفیدین نے اس پروگرام میں شرکت کی۔ چند مستفیدین کو زیراعظم کے ساتھ بات چیت کرنے اور اپنے تجربات سے انہیں آگاہ کرنے کا موقع ملا۔
سماجی انصاف اور تفویض اختیارات کی وزارت
جناب تھاور چند گہلوت نے ویڈیو کانفرنسنگ کی توسط سے رانچی میں معذور افراد کے لئے مشترکہ علاقائی مرکز کا افتتاح کریں گے
نئی دہلی ،16جون2020:سماجی انصاف اور تفویض اختیارات کے وزیر ڈاکٹر تھاور چند گہلوت 17 جون 2020ء کو کووڈ-19 وبائی مرض کے درمیان ویڈیو کانفرنسنگ کی توسط سے رانچی میں نامکُم بلاک آفس، خجری میں واقع مشترکہ علاقائی مرکز  کا افتتاح کریں گے۔ قبائلی امور کے وزیر جناب ارجن منڈا، حکومت جھارکھنڈ کے وزیر محنت جناب ستیہ نند بھوگتا، رانچی کے رکن پارلیمنٹ جناب سنجے سیٹھ، ڈی ای پی ڈبلیو ڈی کی سکریٹری محترمہ شکنتلا ڈی گیملن، ڈی ای پی ڈبلیو ڈی کے جوائنٹ سکریٹری ڈاکٹر پربودھ سیٹھ اور خجری ، رانچی کے ایم ایل اے جناب راجیش کچھپ ویڈیو کانفرنسنگ کی توسط سے افتتاحی تقریب میں شرکت کریں گے۔
سی آر سی رانچی کے افتتاح کے بعد یہ مرکز کام کرنے لگے گا اور ادویہ ، فیزیوتھراپی، پیشہ ورانہ تھراپی، آرڈیو لوجی اور قوت گویائی سے متعلق معالجہ، نفسیات، پروستھیٹکس اور آرتھوٹکس خصوصی تعلیم ، جلد از جلد دخل اندازی اور معالجہ وغیرہ پر مبنی خدمات، جھارکھنڈ اور قرب وجوار کے علاقوں کی معذور افراد کے لئے فراہم کرے گا۔یہ مرکز تفویض اختیارات کے محکمے کی جانب سے معذور افراد کے لئے چلائی جانے والی مختلف النوع اسکیموں کے نفاذ میں بھی مدد دے گا۔ان اسکیموں میں جسمانی لحاظ سے معذورافراد کے لئے ترقیاتی پروگرام بھی شامل ہوں گے اور ان کی مدد سے سب کا ساتھ سب کا وکاس اور سب کا وشواش جو بھارت کے وزیر اعظم کا نعرہ ہے، اسے عملی جامہ پہنانے میں بھی مدد ملے گی۔
اس موقع پر مرکز نے اپنے آپ کو 46 وہیل چیئرس، یعنی پہیوں پر چلنے والی کرسیاں، 80 ٹرائی سائیکلیں، 64 بیساکھیاں، 40 اسمارٹ فون، سلائی کی دو مشینیں، دو لیپ ٹاپ اور موبائل کی مرمت کے دو کِٹ دویانگ جنوں کو اپنی طرف سے فراہم کرنے کا منصوبہ وضع کررکھا ہے۔ اس تقسیم کے دوران سماجی طور پر فاصلہ برقرار رکھنے کے اصول و ضوابط پر عمل کیا جائے گا اور دویانگ جنوں کو درکار ضروری باز آبادکاری سہولتیں بھی حاصل ہوں گی۔
مرکز،سوامی وویکا نند نیشنل انسٹی ٹیوٹ آف ری ہیبی لیٹیشن ٹریننگ اینڈ ریسرچ ، کٹک، اُڈیشہ کے ایک توسیعی بازو کے طورپر کام کرے گا۔